Publication: Magyar Közlöny
Issue: MK-1998-111 (Year: 1998, Number: 111)
Era: 1990-2004
Section: 146/1996. (IX. 19.) Korm. rendelet 6. §-a értelmében a
Paragraph Index: 447

146/1996. (IX. 19.) Korm. rendelet 6. §-a értelmében a HUNGART Vizuális Művészek Közös Jogkezelő Társasága Egyesület által megállapított általános szerződési feltételeket és jogdíjakat jóváhagyom. Dr. Hámori József s. k., nemzeti kulturális örökség minisztere 1998/111. szám Sorszám: 13. A gazdasági minisztertől MEGÁLLAPODÁS a Bolgár Köztársaság csatlakozásáról a Közép-Európai Szabadkereskedelmi Megállapodáshoz PREAMBULUM A Cseh Köztársaság, a Magyar Köztársaság, a Lengyel Köztársaság, Románia, a Szlovák Köztársaság és a Szlovén Köztársaság egyik részről, és a Bolgár Köztársaság másik részről (a továbbiakban: Felek), megerősítve a kapcsolataik alapját képező piacgazdasági elvek melletti elkötelezettségüket, figyelembe véve a Felek közötti kölcsönös gazdasági együttműködés pozitív alakulását, törekedve az európai integrációs folyamat előmozdítására a Közép-Európai Szabadkereskedelmi Megállapodás bővítése révén, szem előtt tartva a miniszterelnökök 1994. november 25-i, poznani, az 1995. szeptember 11-i, brnoi és az 1996. szeptember 13-i, jasnai és 1997. szeptember 12-i, portorozi nyilatkozatát, hivatkozva a Bolgár Köztársaság 1996. május 30-i, a Közép-Európai Szabadkereskedelmi Megállapodáshoz való csatlakozásra vonatkozó hivatalos kérelmére, tekintettel a Közép-Európai Szabadkereskedelmi Megállapodás módosításáról Brnoban, 1995. szeptember 11-én aláírt Megállapodásra, összhangban a Közép-Európai Szabadkereskedelmi Megállapodás 39a. Cikkének rendelkezéseivel, a következőkben állapodtak meg:

Source: https://magyarkozlony.hu/hivatalos-lapok/2ff628e10e389986f4e827c7c4aa761f8674cf05/dokumentumok/2d811978fb45f8cb3651fdcc902e1b32e88c442c/letoltes